als_Latn dik_Latn sag_Latn
Duke ndjekur modelin e Bashkisë së Tiranës, edhe Shkodra ka nxjerrë në terren task forcën e cila do të ndërpresë të gjitha lidhjet e paligjshme në situatën e krijuar prej temperaturave të larta, të reduktimit të sasisë së ujit të pijshëm.
Duke pasur si synim shmangien e abuzimeve dhe shpërdorimin e ujit, task forca ka konstatuar 100 lidhje të paligjshme që kryesisht përdoren për larjen e rrugëve. Bashkë me ndërprerjet janë marrë 20 masa administrative për subjektet private apo publike.
Mark Molla: Është aksion që ka filluar me disa gjoba, me sekuestrime e tubacioneve që përdoren në mënyrë të paligjshme . Rasti i parë do të jetë gjoba ndërsa në rastin ed yë do të kalojë në ndjekje penale.
Ndërmarrja Ujësjellës Kanalizime iu bën thirrje të gjithë qytetarëve që të paguajnë faturat e ujit, ndërkohë që po punohet për të shmangur ndërprerjet gjatë muajve të verës.
Mark Molla: Ju bëj thirrje të gjithë qytetarëve që ta paguajnë ujin që harxhojnë. Askush nuk është i kënaqur për të paguajtur gjobën dhe faturat por na kanë mirëkuptuar.
Për momentin Shkodra listohet si qytet me furinzim normal të ujit të pijshëm.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn